อยากทราบค่ะว่าปกติทุกครั้งที่เป็นประจำเดือนวันแรกวันที่สองจะมีอาการปวดมากค่ะ เป็นทุกๆเดือน แต่หลังจาก2วันไปแล้วก๊หายปวดนะค่ะ ไปหาตรวจพบซีสประมาณ3เซนได้ค่ะ ก๊รักษามาเลื่อยๆอาการปวดก็ยังคงเป็นอยู่ทุกเดือนค่ะ จนคุณนัดผ่าแบบส่องกล้อง วันที่ผ่าคุณได้ตัดปีกมดลูกทิ้งเนื่องจากปีกมดลูกบวมมาก แล้วพบว่าท่อรังไข่ตันทั้ง2ข้าง ไม่สามารถมีลูกโดยธรรมชาติได้ค่ะ หลังจากผ่าตัดมาประจำเดือนหายไปประมาณ2เดือนครึ่งค่ะ แล้วพอประจำเดือนมาก็มาแทบทั้งเดือนเลยค่ะ ทำให้มีอาการปวดท้องมากอยู่บ่อยๆค่ะ ไปคลีนิคคุณฉีดยาคุมให้เลือดก็ไม่หยุดไหลค่ะ พอเปลี่ยนมาทานก๊เริ่มหยุดค่ะ แต่เดือนนึงประจำเดือนจะมา2-3ครั้งต่อเดือนแล้วมีอาการปวดร่วมทุกครั้งที่เป็นประจำเดือน ทุกครั้งที่เป็นจะต้องไปฉีดยาแก้ปวดที่คลีนิคทุกครั้งค่ะ ปรึกษาคุณมาคุณแนะนำให้ตัดมดลูกทิ้งค่ะ อยากทราบว่ายังมีทางรักษาหรือมียาตัวไหนที่ทานแล้วอาการดีขึ้นบ้างมั้ยค่ะ หนูอายุ26ยังไม่อยากตัดมดลูกทิ้งค่ะ
สวัสดีค่ะ การมีเลือดออกมากผิดปกติทางช่องคลอดดังกล่าวมานั้น คงต้องทราบสาเหตุที่แน่ชัดก่อนและรักษาตามสาเหตุนั้นๆ สาเหตุที่พบได้บ่อยเลยก็คือเรื่องของเนื้องอกมดลูก สาเหตุอื่นๆเช่นเนื้องอกปากมดลูก ถุงน้ำรังไข่ชนิดสร้างฮอร์โมน ฮอร์โมนจากรังไข่ไม่สมดุล การติดเชื้อของอวัยวะภายในอุ้งเชิงกรานหรือที่ปากมดลูก/ช่องคลอด เป็นต้นซึ่งถ้าเป็นเรื่องเนื้องอกมดลูกที่มีขนาดค่อนข้างใหญ่ ผ่าเอาแต่ก้อนอย่างเดียวอาจทำให้ได้ลำบาก แพทย์จึงอาจจะแนะนำการผ่าตัดเอาตัวมดลูกออกไปด้วย เพื่อให้อาการหายขาดแนะนำปรึกษากัแพทย์ที่ดูแลโดยตรง ถามสาเหตุที่แน่ชัดของเลือดออกผิดปกติอีกครั้ง และถามถึงทางเลือกของการรักษาอื่นๆ หากเป็นมาก ใช้ยาฉีดฮอร์โมนควบคุมไม่ได้ดังที่กล่าวมา การผ่าตัดอาจจะเป็นทางเลือกที่ดีที่สุดค่ะ